Όσο πιο μεγάλο είναι το πάχος τοιχώματος τόσο πιο ανθεκτικός θα είναι ο σταλακτηφόρος σε εξωτερικές φθορές και στην πίεση του συστήματος. Μας δίνει πολύ μεγαλύτερη αντοχή σε φθορές από φυσικά αίτια και μας επιτρέπει να λειτουργήσουμε το σύστημα μας σε ένα ευρύτερο φάσμα πιέσεων. Οι σταλακτηφόροι με λεπτό τοίχωμα ταιριάζουν περισσότερο σε συστήματα που η εγκατάσταση είναι για λίγα χρόνια ή για ένα έτος και είναι πιο οικονομικοί ως προς το κόστος αντικατάστασής τους. Οι σταλακτηφόροι μεσαίου πάχους τοιχώματος βρίσκονται κάπου στη μέση, προσφέροντας μία ισορροπία μεταξύ διάρκειας και κόστους.